jkorsvik/nowiki_second_scrape_merged huggingface dataset:
Øivind Andersen

Øivind Andersen (født 12. oktober 1944) er professor i klassiske fag (gresk og latin) ved Universitetet i Oslo. Han ble cand. philol. i 1973 ved Universitetet i Oslo (med fagene filosofi, latin samt gresk hovedfag). Han ble så Dr. philos. i 1976 ved samme sted med avhandlingen Paradeigmata. Beiträge zum Verständnis der Ilias om Homers Iliade.
I 1978–79 var han førsteamanuensis i antikkens historie ved Historisk institutt, Universitetet i Oslo. Så i perioden 1980–1996 var han professor i klassiske fag ved Historisk institutt, Universitetet i Trondheim. Fra 1997 var han så professor i klassisk filologi ved Universitetet i Oslo. Han var redaktør for tidsskriftet Symbolae Osloenses i perioden 2005–13.
Andersen er en kjent formidler av den antikke arv i norsk offentlighet i tillegg til sine faglige bidrag. Han var styrer for Det norske institutt i Athen fra 1989 til 1993.
Boken I retorikkens hage ble gitt ut første gang i 1995, og er nå på sitt 5. opplag. Boken er også oversatt til tysk (ISBN 9788200219699).
Han er også medlem av styret til Abelprisen.


== Referanser ==


== Eksterne lenker ==
(no) Publikasjoner av Øivind Andersen i forskningsdokumentasjonssystemet CRIStin
(no) Publikasjoner av Øivind Andersen i BIBSYS
Histidin

Histidin His, H, er en av de 20 aminosyrene som er byggestener i proteiner. Den tilhører gruppen basiske aminosyrer. Histidin er en av de aminosyrene som kroppen kan lage selv. 
Histidin er et av utgangsstoffene ved kroppens tilvirkning av proteinet histamin som medvirker i kroppens immunforsvar.


== Referanser ==


== Eksterne lenker ==
(en) L-Histidine – kategori av bilder, video eller lyd på Commons
Arthur Fiedler

Arthur Fiedler (født 1894, død 1979) var en amerikansk dirigent. Han grunnla i 1924 Boston Sinfonietta. Han var også dirigent for Boston Pops Orchestra fra 1930. Han dirigerte pops-konsertene i over 40 år. 
Hans plateinnspillinger med orkesteret av både klassisk og lettere musikk har solgt i over 50 millioner eksemplarer.


== Referanser ==


== Eksterne lenker ==
(en) Arthur Fiedler – kategori av bilder, video eller lyd på Commons 
(en) Arthur Fiedler på Internet Movie Database 
(en) Arthur Fiedler hos The Movie Database 
(en) Arthur Fiedler på Apple Music 
(en) Arthur Fiedler på Discogs 
(en) Arthur Fiedler på MusicBrainz 
(en) Arthur Fiedler på Spotify 
(en) Arthur Fiedler på Songkick 
(en) Arthur Fiedler på AllMusic
Malakittgrønn

Malakittgrønn er en grønn anilin-forbindelse som anvendes som soppdrepende middel for fisk. Middelet er forbudt ettersom det mistenkes å være kreftfremkallende.
Kaprolaktam

Kaprolaktam er et mellomprodukt ved tilvirkning av nylon, med trivialnavnet nylonsalt. Kjemisk sett er det heksametylendiaminadipat med formelen C6H11NO.
Det er et i vann lettløselig (1 kg/l ved 20 °C), hygroskopisk, fargeløst salt med molvekten 113,6 g/mol.


== Helsefare ==
Noe helseskadelig ifølge forsøk med rotter, dog ikke kreftfremkallende. Innånding av damp kan gi luftveisirritasjon, svakt nerveskadende. Innånding av små mengder pulver ikke så farlig.
Nedbrytes i naturen til 80…100 % innen 31 dager.


== Referanser ==
Salt-og-pepper-pansermalle

Salt-og-pepper-pansermalle er en art i gruppen Corydoras.
Den blir opptil 2 cm lang. Den lever i ferskvann med en pH mellom 6,0 og 8,0, en hardhet på 2-25 dGH, og en temperatur på rundt 25 °C. 
Den lever av makk, krepsdyr, insekter og planter. 
I fangenskap legger den eggene i planter nær bunnen, spesielt under bladene. Eggene legges sjelden på oversiden av bladene.


== Eksterne lenker ==
(en) salt-og-pepper-pansermalle – oversikt og omtale av artene i WORMS-databasen 
(en) salt-og-pepper-pansermalle i Encyclopedia of Life 
(en) salt-og-pepper-pansermalle i Global Biodiversity Information Facility 
(en) salt-og-pepper-pansermalle hos FishBase 
(en) salt-og-pepper-pansermalle hos ITIS 
(en) salt-og-pepper-pansermalle hos NCBI 
(en) Kategori:Corydoras habrosus – bilder, video eller lyd på Wikimedia Commons 
Corydoras habrosus – detaljert informasjon på Wikispecies
Revolutionens datter

Revolutionens datter er en norsk stumfilm fra 1918, som er restaurert og bevart.


== Handling ==
Filmen forteller historien om Albert Fjeld, en arbeider ved et skipsverft, og Claire Staalhammer, verftsdirektørens datter. Albert opptrer som talsmann for arbeiderne når de framsetter et krav om lønnsforhøyelse, noe direktør Staalhammer avviser. Arbeiderne aksepterer ikke dette, og de starter et opprør. Albert, som er blitt forelsket i Claire, klarer å redde henne når arbeiderne stormer direktørboligen, og de flykter til nabolandet, hvor Claire får bo hos en venn av faren, godseier Dalton. Daltons sønn prøver å imponere Claire, men hun vil ikke ha ham. Claire får etterhvert beskjed om at orden er gjenopprettet i hjemlandet, og at hun har arvet nesten en million kroner. Godseier Dalton ser på grunn av pengene gjerne at hans sønn blir gift med Claire, og hun føler at det vil være uhøflig å avslå direkte, ettersom godseieren har vist henne stor gjestfrihet. Hun foreslår derfor en boksekamp mellom Albert og godseiersønnen om hvem som skal få ekte henne. Albert vinner kampen, og fem år senere får vi se dem leve lykkelig i hjemlandet.


== Rolleliste ==
Solveig Gladtvet - Claire Staalhammer, direktørens datter
Fredrik Andersen - Staalhammer, Wulkanværftets direktør
Fred Boston - Jack Dalton, godseierens sønn
Thomas Boston - Tommy Fjeld, Albert og Claires sønn
Waldemar Holberg - Albert Fjeld, platearbeider
Joh. Price - Dalton, godseier


== Eksterne lenker ==
(en) Revolutionens datter på Internet Movie Database 
(no) Revolutionens datter i Nasjonalbibliotekets filmografi 
(no) Revolutionens datter hos Filmfront 
(nl) Revolutionens datter på MovieMeter 
Restaurert utgave av filmen i sin helhet hos Nasjonalbiblioteket
Deron Miller

Deron John Miller (født 21. mai 1976 i Chester i Pennsylvania i USA) er frontfigur, gitarist og låtskriver i bandet CKY, som han startet i 1997 sammen med Jess Margera, Chad I. Ginsburg og Ryan Bruni. Derons tidligere band inkluderer This End Up, OiL og Foreign Objects. CKY sin seneste utgivelse var albumet An Ånswer Can Be Found fra 2005, som debuterte på 35.-plass på Billboards Top 100.


== Musikkhistorie ==
Det var en dag i 1994 at han traff sin fremtidige bandkamerat Jess Margera i en algebratime. De to fant raskt tonen. Deron var i ferd med å slutte i bandet sitt This End Up, og Jess fortalte Deron at han kunne spille trommer. Deron ble med hjem til Jess og de to spilte litt sammen. Først syntes Deron at Jess var lite dyktig som trommeslager og håpløs hva rytmer angikk. Men Deron ga Jess en sjanse til og senere startet det bandet Foreign Objects. Etter å ha gitt ut en EP med fem spor bestemte de seg for å starte et nytt, mer kommersielt band kalt oiL. Bandet var på vei til studio for å spille inn demo da de møtte Chad I. Ginsburg i GroundHog Studios i Bucks County i Pennsylvania. Etter å ha hørt en demo med Disengage the Simulator fra bandet ville Chad umiddelbart bli medlem. Han hadde på den tiden nettopp forlatt bandet Rudy + Blitz.
Deron har et sideprosjekt kalt World Under Blood, med hovedgitarist Luke Jaeger, trommeslager Tim Yeung og bassist Risha Eryavec.


== Personlig liv ==
Deron har dukket opp sammen med CKY Crew i mange av Bam Margeras videoer, inkludert alle CKY filmene og Haggard. Miller giftet seg med Felissa Rose 17. oktober 2004. Miller og Rose lever for tiden i California med sine døtre, Bianca Rose Miller, født 8. juni 2005, og Lola Marue, født 4. mars 2007.
28. juni 2006 Etter å ha gått av scenen under et show i Vermont sa Deron Miller at han ville bruke juli måned på et rusavhengighetsprogram for å komme over stoffmisbruket han har slitt med. Annonseringen kom fire dager etter at han plutselig forlot scenen under en konsert i Burlington i Vermont. En stund etter hendelsen la Miller ut denne beskjeden på bandet nettside:


== Referanser ==


== Eksterne lenker ==
(en) Deron Miller på Discogs 
(en) Deron Miller på MusicBrainz 
Deron Miller på Twitter 
Deron Miller på Facebook 
Deron Millers offisielle nettside Arkivert 4. oktober 2006 hos Wayback Machine.
Englebarn

Englebarn var et rockeband som ble dannet i Kåfjord kommune tidlig på 1990-tallet under navnet Distortion. I 1994 vant de åpen klasse i Rock mot rus på Andøya med sangen «Englebarn», og tok senere dette til bandnavn. Noen av medlemmene gikk etter hvert over til Hangface.


== Medlemmer ==
Hogne Rundberg – vokalist og bass
Espen Høgmo – slagverk
Frank Cock – gitar og støttevokalist
Jan Erik Vik – synth
Tom Espen Pedersen – gitar og støttevokalist


== Diskografi ==
AlbumSiste sangen, 2001Singler«Englebarn» (Rock Mot Rus), 1995, CD-splittsingel med Distortion og Afghan Morning.
«Driv 08»  som ble gitt ut på Driv i Tromsø 2008 med forbedrede versjoner av: «Savn» og «Sov i ro»
«Løvetann»  som ble først gitt ut på skumparty i Nordreisa (2009) med sangene: «Savn», «Løvetann» og «Lillebror»Andre låter«Månestråle»
«Orakel»
«Sort og hvit»
«Flomlys»
«Ven & vakker»
«Ta meg med»


== Eksterne lenker ==
Offisielle Englebarn webside
Englebarns NRK-Urørt Webside
Gunn Berit Gjerde

Gunn Berit Gjerde (født 28. april 1954) var ordfører i Hareid fra 1999 til 2007. Hun representerte Venstre. Før hun ble ordfører var hun journalist og redaktør  i Vikebladet og journalist og vaktsjef i NRK Møre og Romsdal. 
I perioden 2005-2009 var hun vararepresentant til Stortinget for Venstre i Møre og Romsdal. Hun har representert Venstre i fylkestinget i Møre og Romsdal siden 2003 og er fylkesvaraordfører i Møre og Romsdal fra 2011.


== Referanser ==


== Eksterne lenker ==
(no) Gunn Berit Gjerde hos Stortinget 
(no) Gunn Berit Gjerde hos Norsk senter for forskningsdata
Siste sangen

Siste sangen er Englebarns første album.


== Sporliste ==
«Siste sangen» – 3:48
«Sov i ro» – 3:27
«Autopilot» – 3:19
«Dagen dør» – 4:32
«Ekkolodd» – 3:47
«Kong Neptun» – 3:31
«Eudiamonia» 3:43
«Morgenstemmning» – 4:10
«Ene & alene» – 3:36


== Musikere ==
Hogne Rundberg – vokalist og bass
Espen Høgmo – slagverk
Frank Cock – gitar og støttevokalist
Jan Erik Vik – synth
Tom Espen Pedersen – gitar og støttevokal


=== Gjestemusikere ===
Nina Soleng – vokalist på «Dagen dør»
Bernt Simen Lund – cello på «Dagen dør», «Autopilot» og «Morgenstemmning».
Nordenfor Polarcirkelen

Nordenfor Polarcirkelen (svensk: Där norrskenet flammar) er en norsk-svensk dokumentar-stumfilm fra 1923, i regi av Ragnar Westfelt. Produsent var norskfødte Eilif Skaar.Filmen hadde svensk premiere på kinoen Eriksberg i Stockholm 24. september 1923.


== Innhold ==
Filmen skildrer den samiske familien Hetta i Finnmark.


== Referanser ==


== Eksterne lenker ==
(en) Nordenfor Polarcirkelen på Internet Movie Database 
(no) Nordenfor Polarcirkelen i Nasjonalbibliotekets filmografi 
(no) Nordenfor Polarcirkelen hos Filmfront
Norge – en skildring i 6 akter

Norge – en skildring i 6 akter er en norsk dokumentar-stumfilm fra 1923. 
Filmen er den første av de lange «norgesfilmene» som det kom en rekke av på 1920- og 1930-tallet
Filmen hadde følgende kapitler:

Kysten og fjordene
Lavland og høyfjell
Skogen
Byene
Nordland
FinnmarkDet er ikke kjent om filmen, som sannsynligvis ble produsert for å presentere Norge i utlandet, har hatt alminnelige visninger i Norge. Den ble første gang vist 20. november 1923 for et spesialinvitert publikum fra Stortinget og ulike reiselivs- og turismeorganisasjoner.


== Referanser ==


== Eksterne lenker ==
(en) Norge – en skildring i 6 akter på Internet Movie Database 
(no) Norge – en skildring i 6 akter i Nasjonalbibliotekets filmografi 
(no) Norge – en skildring i 6 akter hos Filmfront
Strandhugg paa Kavringen

Strandhugg paa Kavringen er en 65 minutter lang norsk film fra 1923, som er gått tapt.
Filmens manus var skrevet av Gunnar Nilsen-Vig, som også regisserte den. Egil Sætren hadde ansvaret for Dekorasjoner, mens Svein Lysell, Lizzie Florelius, Katja Wallier og Leif Enger (også ansvar for sminke) hadde hovedrollene. Chat Noirs ballett medvirket også.
Handlingen har flere likhetstrekk med Ludvig Holbergs kjente komedie Jeppe på Bjerget.


== Innhold ==
En stakkarslig mann blir sendt for å kjøpe fisk av sin kone. På veien til fiskemarkedet tar han seg en kraftig rangel, og bruker opp pengene han skulle kjøpt fisk for. Mannen tør ikke dra hjem uten fisk, og tyvlåner en liten båt med fiskesaker i for å prøve fiskelykken. Han får ikke fisk, og drikker resten av drikkevarene han har igjen, før han sovner i båten. Mens han sover drømmer han at han gjør strandhugg på Kavringen, hvor han opplever mange forunderlige ting. Når han våkner treffer han sin kone, og mysteriene han opplevde i søvne blir løst av hans kone med slående argumenter.


== Rolleliste ==
Svein Lysell ...  Silas
Lizzie Florelius ...  Hans kone
Katja Wallier ...  Den skjønne ukjente
Leif Enger ...  Skurken


== Eksterne lenker ==
(en) Strandhugg paa Kavringen på Internet Movie Database 
(no) Strandhugg paa Kavringen i Nasjonalbibliotekets filmografi 
(no) Strandhugg paa Kavringen hos Filmfront
Vallée de Mai naturreservat

Vallée de Mai naturreservat ligger inne i Praslin nasjonalpark på øya Praslin, Seychellene. Reservatet utgjør 0,2 km² av parkens totalt 3,2 km².
Reservatet omfatter 6 endemiske palmearter, hvorav den mest kjente er coco de mer (Lodoicea maldivica). Coco de mer-frøene er verdens største plantefrø, og palmebladene kan bli opptil 6 m brede og 14 m lange. 
Parken er også eneste tilholdssted for den sterkt truede seychellpapegøye (Coracopsis barklyi), og andre endemiske fuglearter. 
Naturreservatet ble etablert i 1955, og ble en del av nasjonalparken da den ble etablert i 1979.

So remarkable that it was once believed to be the original site of the Garden of Eden, this hauntingly beautiful primeval forest is home to some 6000 Coco-de-mer trees, considered to be among the botanical wonders of the world


== Referanser ==


== Eksterne lenker ==
(en) Vallée de Mai – kategori av bilder, video eller lyd på Commons
Roald Amundsen – Ellsworths Flyveekspedisjon 1925

Roald Amundsen – Ellsworths Flyveekspedisjon 1925 (også kjent som Roald Amundsens og Ellsworths Nordpolekspedisjon 1925) er en norsk stumfilm fra 1925.
Denne 112 minutter lange filmen inneholder scener filmet av Paul Berge fra starten av Roald Amundsen og Lincoln Ellsworths nordpolekspedisjon, samt fra hjemkomsten, i tillegg til at ca. en firedel av filmen er tatt opp av Oskar Omdal fra 87° 44" nord. 
Filmen ble i 2011 utgitt på DVD av Norsk filminstitutt.


== Referanser ==


== Eksterne lenker ==
(en) Roald Amundsen – Ellsworths Flyveekspedisjon 1925 på Internet Movie Database 
(no) Roald Amundsen – Ellsworths Flyveekspedisjon 1925 i Nasjonalbibliotekets filmografi 
(no) Roald Amundsen – Ellsworths Flyveekspedisjon 1925 hos Filmfront 
(no) Amundsen-film vises for første gang på 85 år. NRK
(no) DVD-utgivelse: Roald Amundsen – Lincoln Ellsworths flyveekspedisjon 1925
Hogne Rundberg

Hogne Rundberg er en musiker fra Kåfjord nå bosatt i Tromsø, kanskje mest kjent som bassist i bandet Violet Road. Har var også festivalsjef for Døgnvill. Han har tidligere spilt i band som Englebarn og Hangface.


== Diskografi ==


=== Violet Road ===
AlbumLetters (2008)
Violet Road (2011)
Peter Every and his Marching Band (2013)
Back to the Roadshow (2014)
In Town to Get You (2016)SinglerCrazy As Can Be (2010)
Can You Hear the Morning Singing (2011)
Burning Up (2012)
9000 byen (2012)
Face of the Moon (2014)
People of the Sun (2014)
We Are the Love (2015)
Out of Words (2015)
Monument (2018)
Keep on Running (2018)
Falling Stars (2018)
Always (2018)


=== Englebarn ===
AlbumSiste sangen (2001)SinglerSov i ro (2000)


=== Hangface ===
Freak Show (2005)SinglerLifetime (2000)


=== toreBrumm ===
Svin på skogen (2000)


=== Max Mackhé ===
Max Mackhé & Gumpegoddi Gerilja (2014)


=== Deltar på ===
By:Larm: By:Larm Live Skred (2001)
Nils Magnus Tornensis: Oarjjás (2004)
Johan Kitti: Dovddut (2006)
Sofia Jannok: White – Čeaskat (2007)
Pernille Sparboe: Buzz (2009)
Duolva Duottar: Da lea Duolva Duottar (2011)


== Referanser ==
Blandt Syd-Amerikas urskovsindianere

Blandt Syd-Amerikas urskovsindianere er en svensk-norsk dokumentarfilm fra dr. Gustav Bolinders etnografiske ekspedisjon til Sør-Amerika i 1920–1921. Filmen ble tatt opp av Ottar Gladtvedt som deltok i ekspedisjonen, etter avtale mellom dr. Bolinder og filmprodusent Gustav Lund.
Filmen dokumenterer ekspedisjonen, hvis formål var å registrere de truede indianerkulturene Goajira, Ijca og Motilon i Colombia og Venezuela.


== Eksterne lenker ==
(en) Blandt Syd-Amerikas urskovsindianere på Internet Movie Database 
(no) Blandt Syd-Amerikas urskovsindianere i Nasjonalbibliotekets filmografi 
(no) Blandt Syd-Amerikas urskovsindianere hos Filmfront
Med «Stavangerfjord» til Nordkap

Med «Stavangerfjord» til Nordkap er en norsk film fra 1925.
Filmen følger en reise med skipet DS «Stavangerfjord» til Vestlandet og Nord-Norges største turistattraksjoner fra sin tid., og før premieren i Paladsteateret ble den markedsført som «den første virkelige turistfilm som noensinne er tatt opp i Norge».
Filmen varte 53 minutter. Året etter hadde en annen film med samme tittel premiere, men denne finnes det få andre opplysninger om enn at den var tatt opp av Hans Berge.


== Referanser ==


== Eksterne lenker ==
(en) Med «Stavangerfjord» til Nordkap på Internet Movie Database 
(no) Med «Stavangerfjord» til Nordkap i Nasjonalbibliotekets filmografi
Himmeluret

Himmeluret er en norsk stumfilm fra 1925 i regi av Amund Rydland og Leif Sinding. Sinding skrev også manuset, som bygger på Gabriel Scotts Himmeluret (skuespill 1905, novelle 1908).  I de ledende rollene ses David Knudsen, Gunvor Fjørtoft og Hjalmar Fries.
Filmen regnes som tapt.


== Handling ==
I Rørland er skipsreder Gutter Fladen byens sterke mann. Hans datter Nina har nettopp vendt tilbake fra Paris og tilbringer vårkveldene sammen med barndomskjærligheten Salve, skipper på Gutters båt Haabet.


== Medvirkende ==
David Knudsen	- Gutter Fladen, skipsreder
Gunvor Fjørtoft	 - Nina, skipsrederens datter
Hjalmar Fries	 - Salve, skipper
Amund Rydland	 - Broder Daniel
Katie Rolfsen	 - Theodine (som Käthie Rolfsen)
Lars Tvinde	 - Lars Timiansbakken
Eugen Skjønberg	- Andresen, landhandler
Josef Sjøgren	 - Kristensen, urmaker
Ragnvald Wingar	- Rasmussen, skomaker
Johanne Voss	- Gurine på trappa
Aagot Nissen	 - Johanne i døra
Martin Gisti	- Ola Ormestøl
Ingse Gude Caprino	 - Conchita
Ruth Brünings-Sandvik	- Juanita, danser på restaurant
Kolbjørn Skjefstad	- En bartender


== Bortklipt scene ==
I sensuren ble en scene med en «Naken kvinne forstørret» klipt bort.


== Eksterne lenker ==
(en) Himmeluret på Internet Movie Database 
(no) Himmeluret i Nasjonalbibliotekets filmografi 
(no) Himmeluret hos Filmfront
Flesh into Gear

«Flesh Into Gear» er en sang av det amerikanske rockebandet CKY. Den ble lansert i 2002 på albumet Infiltrate•Destroy•Rebuild.


== Musikkvideo ==
Det ble laget av musikkvideo til sangen. Den viser bandet som spiller sammen og medlemmer av CKY Crew som roter rundt på settet. Videoen viser ingen sammenheng med sangteksten.


== Sporliste ==
CD-single (2002)

«Flesh Into Gear»


== Kilder ==
(en) Flesh into Gear på Discogs
Hallo! Amerika!

Hallo! Amerika! er en norsk film fra 1926. Filmen er regissert av Gustav Lund, som også var filmens fotograf. Den varer i 108 minutter.
Filmen skildrer en reise gjennom USA fra San Francisco ved Stillehavet gjennom Midtvesten til New York ved Atlanterhavet. Gustav Lund hadde to år tidligere laget filmen Se Norge.


== Referanser ==


== Eksterne lenker ==
(en) Hallo! Amerika! på Internet Movie Database 
(no) Hallo! Amerika! i Nasjonalbibliotekets filmografi 
(no) Hallo! Amerika! hos Filmfront
Simen Mustrøens besynderlige opplevelser

Simen Mustrøens besynderlige oplevelser er en norsk film fra 1926 etter en fortelling av Johan Falkberget.
Filmen var regissert av Harry Ivarson, og fotografert av Erling Knudsen og Johs. Bentzen.
Filmen forteller om treskjæreren Simen som blir snytt for noe arvesølv av en kakse. Simen setter ut et rykte om sin egen død, og begynner å agere som spøkelse. Etter å ha skremt kaksen og klokkeren, som er begynt å beile til Simens kone, blir kaksens svindel oppdaget, og lensmannen arresterer ham. Simen «gjenoppstår» fra de døde, og får anerkjennelse for sin kunst.
Filmen var 82 minutter lang, men regnes i dag som tapt.


== Rolleliste ==
Martin Gisti ...  Simen Mustrøen
Didi Holtermann ...  Bertille, Simens kone
Sophus Dahl ...  Per Pikajord
Haakon Hjelde ...  Helge Hjort, sorenskriver
Kolbjørn Skjefstad ...  Lars Kaldbækken, klokker
Arne Svendsen ...  Theodor, presten
Ellen Astrup ...  Edith, prestens datter
Arthur Barking ...  Lensmannen
Sæbjørn Buttedahl ...  Ola gårdsgutt
Marit Haugan ...  Anne, en tjenestejente
Oscar Magnussen ...  En gårdsgutt
Helga Rydland


== Eksterne lenker ==
(en) Simen Mustrøens besynderlige opplevelser på Internet Movie Database 
(no) Simen Mustrøens besynderlige opplevelser i Nasjonalbibliotekets filmografi 
(no) Simen Mustrøens besynderlige opplevelser hos Filmfront
Luftskibet «Norge»s flugt over Polhavet

Luftskibet «Norge»s flugt over Polhavet (sensurtittel «Norge»s Polflyvning 1926», også kjent som Roald Amundsen, Ellsworth og Nobiles flyveekspedition 1926) er en norsk film fra 1926.
Filmen, fotografert av Paul Berge, dokumenterer Luftskipet Norges ferd fra Spitsbergen til Alaska over Nordpolen i 1926.
De første scenene i filmen dokumenterer overleveringen av luftskipet, som var bygd i Italia, fra Benito Mussolini til luftseilasforeningen. Man får så se luftskipets ankomst til Oslo og Spitsbergen, avreisen fra Spitsbergen og bilder fra turen over Nordpolen til Alaska.
Filmen varte 115 minutter, og ble laget i flere språkversjoner, blant annet spansk.


== Referanser ==


== Eksterne lenker ==
(en) Luftskibet «Norge»s flugt over Polhavet på Internet Movie Database 
(no) Luftskibet «Norge»s flugt over Polhavet i Nasjonalbibliotekets filmografi 
(no) Luftskibet «Norge»s flugt over Polhavet hos Filmfront
Baldevins bryllup (1926)

Baldevins bryllup er en norsk stumfilmkomedie fra 1926 i regi av George Schnéevoigt. Manuset ble skrevet av Schnéevoigt og Alf Rød etter Vilhelm Krags skuespill Baldevins bryllup : idyl i tre akter fra 1900.


== Handling ==
Filmen forteller på en humoristisk måte om hvordan skipperen Simen Sørensen klarer å få sin gamle venn Baldevin Jonassen gift med nabokona, madam Salvesen.


== Rolleliste ==
Einar Sissener -  Baldevin Jonassen
Victor Bernau - Simen Sørensen
Johanne Voss -  Ollevine
Betzy Holter - Madam Salvesen
Jens Holstad - Hoppe, snekker
Nicolai Johannsen - Braa, skipper
Hilda Fredriksen - Jomfru Bertelsen
Sverre Arnesen - Müller, hyrbas i Lübeck
Amund Rydland - En sølvtøy-tyv
Karl Holter - En slakter
Ernst Albert - En krovert


== Merknad ==
Filmen kan ses gratis på Nasjonalbibliotekets nettside.


== Eksterne lenker ==
(en) Baldevins bryllup på Internet Movie Database 
(no) Baldevins bryllup i Nasjonalbibliotekets filmografi 
(no) Baldevins bryllup hos Filmfront
Chad Ginsburg

Chad I Ginsburg (født 24. april 1972) er hovedgitarist og produsent i det amerikanske rockebandet CKY. I tillegg til å spille gitar og bass i bandet har han også skrevet en del av musikken/sangene.
Ginsburg jobbet i GroundHog Studios i Bucks County i Pennsylvania da han møtte sine fremtidige bandkamerater Deron Miller og Jess Margera. Etter å ha hørt en demo med Disengage the Simulator fra bandet deres oiL ville Chad umiddelbart bli medlem. Han hadde på det tidspunktet nettopp forlatt bandet Rudy + Blitz. Bandet skiftet senere navn til Camp Kill Yourself (CKY).
Han har sagt at «I»-en i navnet står for «Individual», men han ble født ganske enkelt som Chad I Gindburg, som en spirituell referanse.Chad bor for tiden i New Hope i Pennsylvania.


== Eksterne lenker ==
(en) Chad Ginsburg på Internet Movie Database 
(en) Chad Ginsburg hos The Movie Database 
(en) Chad Ginsburg på MusicBrainz 
Chad Ginsburg på Twitter 
Chad Ginsburg på Facebook 
Chad Ginsburg på Instagram